*Metadati attiecināmi uz periodu, sākot ar 2019. gada 1. ceturksni*

**Publikāciju statistikas rādītāji, piemērojot Aizsardzības un drošības jomas iepirkumu likumu Metadati**

**Datu apraksts**

Paziņojumu publikāciju dati sniedz informāciju par pasūtītāju un sabiedrisko pakalpojumu sniedzēju publicētajiem paziņojumiem aizsardzības un drošības jomā pēc būvdarbu, piegāžu un pakalpojumu iepirkumu veida atbilstoši Aizsardzības un drošības jomas iepirkumu likuma līgumcenu sliekšņiem.

Pasūtītāji un sabiedrisko pakalpojumu sniedzēji, kuri piemēro Aizsardzības un drošības jomas iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās – iepriekšējos informatīvos paziņojumos aizsardzības un drošības jomā, paziņojumos par līgumu aizsardzības un drošības jomā, paziņojumos par grozījumiem, iepirkuma procedūras izbeigšanu vai pārtraukšanu, paziņojumos par iepirkuma procedūras rezultātiem aizsardzības un drošības jomā, paziņojumos par apakšuzņēmumu līgumu – norāda iepirkumu veidu, paredzamās līgumcenas slieksni, līgumu kopējās līgumcenas, kā arī to, vai līgums ir saistīts ar Eiropas Savienības fondu projektu, u.c. informāciju.

Lietotāji var iepazīties ar apkopotiem datiem par paziņojumu skaitu, kopējām līgumcenām EUR bez pievienotās vērtības nodokļa, kas iedalīti pēc iepirkumu veidiem, līgumcenu sliekšņiem, kā arī ar rādītāju dinamiku, kura papildus attēlota grafiski, un īpatsvaru.

Rādītāju kopums sniedz vispārēju informāciju par publikāciju daudzumu un tajās norādītajām līgumsummām aizsardzības un drošības jomā.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji / Saskaņā ar Aizsardzības un drošības jomas iepirkumu likumu*** tiek atjaunoti saskaņā ar aktuālo [datu publicēšanas kalendāru](http://iub.gov.lv/lv/node/556) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Saskaņā ar Aizsardzības un drošības jomas iepirkumu likumu | par 2019. gada 1. ceturksni | 18.04.2019. |  |
| Saskaņā ar Aizsardzības un drošības jomas iepirkumu likumu | par 2018. gada 4. ceturksni  par 2018. gada 3. ceturksni  par 2018. gada 2. ceturksni  par 2018. gada 1. ceturksni |
| Saskaņā ar Aizsardzības un drošības jomas iepirkumu likumu | par 2017. gada 4. ceturksni  par 2017. gada 3. ceturksni  par 2017. gada 2. ceturksni  par 2017. gada 1. ceturksni |
| Saskaņā ar Aizsardzības un drošības jomas iepirkumu likumu | par 2016. gada 4. ceturksni  par 2016. gada 3. ceturksni  par 2016. gada 2. ceturksni  par 2016. gada 1. ceturksni |  | Skat. arhīvā |
| Saskaņā ar Aizsardzības un drošības jomas iepirkumu likumu | par 2015. gada 4. ceturksni  par 2015. gada 3. ceturksni  par 2015. gada 2. ceturksni  par 2015. gada 1. ceturksni |  | Skat. arhīvā |
| Saskaņā ar Aizsardzības un drošības jomas iepirkumu likumu | par 2014. gada 4. ceturksni  par 2014. gada 3. ceturksni  par 2014. gada 2. ceturksni  par 2014. gada 1. ceturksni |  | Skat. arhīvā |
| Saskaņā ar Aizsardzības un drošības jomas iepirkumu likumu | par 2013. gada 4. ceturksni  par 2013. gada 3. ceturksni  par 2013. gada 2. ceturksni  par 2013. gada 1. ceturksni |  | Skat. arhīvā |

**Datu pieejamība**

Apkopotie dati ir pieejami, sākot no 2013. gada 1. ceturkšņa. Sākot no 2018. gada 1. ceturkšņa, dati pieejami infografikas formātā.

**Datu izplatīšanas formāts**

Ceturkšņa apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel, PDF un infografikas).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem paziņojumiem:

* iepriekšējais informatīvais paziņojums aizsardzības un drošības jomā, paziņojums par līgumu aizsardzības un drošības jomā, paziņojums par grozījumiem, iepirkuma procedūras izbeigšanu vai pārtraukšanu, paziņojums par iepirkuma procedūras rezultātiem aizsardzības un drošības jomā, paziņojums par apakšuzņēmuma līgumu atbilstoši Ministru kabineta 2011. gada 6. decembra noteikumiem Nr. 927 „Noteikumi par iepirkumos aizsardzības un drošības jomā izmantojamo paziņojumu saturu un sagatavošanas kārtība” (spēkā no 09.12.2011.).

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Ceturkšņa griezumā iegūtie dati tiek sarindoti pēc paziņojumu publikāciju skaita un līgumcenām un attēloti dinamikā, kā arī salīdzināti ar iepriekšējā gada rādītājiem, un tiek aprēķināts procentuālais īpatsvars.

**Konfidencialitāte**

Iepirkumu uzraudzības biroja tīmekļvietnē publicētie iepirkumu paziņojumi aizsardzības un drošības jomā nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Ceturkšņa griezumā apkopotie statistikas rādītāji kopumā atbilst lietotāju vajadzībām.

**Precizitāte**

Ceturkšņa apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati tiek apkopoti un viena ceturkšņa ietvaros salīdzināti, aprēķinot īpatsvaru attiecībā pret iepriekšējā gada attiecīgo ceturksni gan pēc publikāciju skaita, gan kopējās līgumsummas.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments | |
| Tālruņa numurs | 67326708 |

**Metadati pēdējo reizi atjaunoti**

18.04.2019.

**Saistītās tēmas**

Kopsavilkums par iepirkumiem aizsardzības un drošības jomā valsts sektorā